b'\n_START_ARTICLE_\nIzobra\xc5\xbeevalni strip\n_START_PARAGRAPH_\nIzobra\xc5\xbeevalni strip. Definicija: \xc2\xbbZ izobra\xc5\xbeevalnim stripom lahko otroci spoznajo zgodovino, matematiko, biologijo\xe2\x80\xa6 in se ob tem zabavajo.\xc2\xab\xc2\xa0_NEWLINE_Po izgledu se izobra\xc5\xbeevalni in klasi\xc4\x8dni stripi ne razlikujeta. Izobra\xc5\xbeevaleni strip je definiran enako, to je: zgodba, prikazana z zaporedjem slik in z besedilom navadno v obla\xc4\x8dkih, kot vsak klasi\xc4\x8dni strip. Tovrstna stripa se razlikujeta predvsem v namenu. Z izobra\xc5\xbeevalnim stripom \xc5\xbeelimo predvsem nekaj sporo\xc4\x8diti, nau\xc4\x8diti, utrditi in zadostiti prakti\xc4\x8dnemu namenu. Medtem, ko je namen klasi\xc4\x8dnega stripa razvedrilo in zabava.\n_START_SECTION_\nMotivacija\n_START_PARAGRAPH_\nBraj\xc5\xa1a (1995) dodaja, da so lahko le motivirani u\xc4\x8denci uspe\xc5\xa1ni u\xc4\x8denci in samo motivirani u\xc4\x8ditelji uspe\xc5\xa1ni u\xc4\x8ditelji. In ravno ti se zavidajo dejstva, da je le motivacija tista, ki spreminja proces pou\xc4\x8devanja v proces u\xc4\x8denja. Mo\xc4\x8d zgodbe v slikah ni stvar sodobne teorije ampak je mo\xc4\x8d anti\xc4\x8dno dokazane resnice. Preden \xc4\x8dlovek razmisli napisane besede, jih s pomo\xc4\x8djo slik \xc5\xbee ob\xc4\x8duti in podo\xc5\xbeivi.\n_START_SECTION_\nVizualizacija\n_START_PARAGRAPH_\nSlike in besedilo sestavljata skupaj neko zgodbo.Prepletanje vizualne in pisne oblike je primerno za razli\xc4\x8dne u\xc4\x8dne potrebe u\xc4\x8dencev. Dolo\xc4\x8deni t\xc3\xa9mi s pomo\xc4\x8djo stripov dodamo bolj natan\xc4\x8den oris oziroma bolj realen pogled. Rezultat prepletanja tovrstnih oblik je bolj intimna in \xc4\x8dustvena povezava med otroki in stripovskimi junaki.\n_START_SECTION_\nStalnost\n_START_PARAGRAPH_\n\xc4\x8cas v stripu napreduje le tako hitro kot bralec premika o\xc4\x8di iz strani na stran. Hitrost s katero se prena\xc5\xa1a informacije je popolnoma odvisna od bralca in jo tudi sam dolo\xc4\x8da. Torej vizualna stalnost je ena bistvenih lastnosti in prednosti stripa.\n_START_SECTION_\nPosrednik\n_START_PARAGRAPH_\nVeliko u\xc4\x8diteljev in raznih avtorjev potrjuje, da je strip smotrno uporabljati kot posrednik v neko zahtevnej\xc5\xa1o u\xc4\x8dno vsebino. Tako dobi u\xc4\x8denec vpogled v t\xc3\xa9mo. Postavijo se mu razli\xc4\x8dna vpra\xc5\xa1anja, katere lahko s pomo\xc4\x8djo u\xc4\x8ditelja ter so\xc5\xa1olci pokomentirajo in razre\xc5\xa1ijo. U\xc4\x8dence je mo\xc5\xbeno na tak na\xc4\x8din privesti do lastnih ugotovitev in razvijati njihovo kriti\xc4\x8dnost.\n_START_SECTION_\nPopularnost\n_START_PARAGRAPH_\nU\xc4\x8ditelji lahko uvedejo moderno kulturo v svoje u\xc4\x8dilnice enostavno in u\xc4\x8dinkovito preko stripov. Stripi so bili pomemben del ameri\xc5\xa1ke popularne kulture v zadnjem stoletju. Zanimiv tak strip je strip Pedro and Me, ki govori o prijateljstvu navkljub bolezni aids. S pomo\xc4\x8djo takih stripov lahko u\xc4\x8ditelji s strani socialnega vidika vodijo svoje u\xc4\x8dence k sodobnemu na\xc4\x8dinu \xc5\xbeivljenja mitov in vrednot ter raznemu razmi\xc5\xa1ljanju'